Diskussion:Østerport Station

message: __TOC__

message: Af :en:Frederikssundbanen fremgår, at stationen hed Østerbro frem til 1934. Er der nogen, der kan bekræfte dette? 
replies: text: På http://jernbanen.dk/damp.asp?selskab=1&litra=O&typenr= (tryk "mere") og http://www.kobenhavnshistorie.dk/bog/gtkb/gtkb_bwd_lex.html omtales "Østerbro Station", begge steder med en parentes, der nævner at stationen i dag hedder Østerport. --Palnatoke 26. apr 2007 kl. 21:29 (CEST)
replies: text: :Sidstnævnte antyder, at stationen hed Østerbro allerede i 1896. Det er vel i modstrid med, at den også hed Østbanegaarden?--C960657 26. apr 2007 kl. 21:44 (CEST)
replies: text: ::Bogen John Poulsen: Københavns banegårde (1986) kalder den også Østerbro Station. Jeg tvivler på, at den officielt har heddet Østbanegården, men det kan måske have været et populærbetegnelse.--C960657 31. jul 2008, 22:30 (CEST)
replies: text: :::I en anden bog af John Poulsen, Nordbanen, fremgår på side 106: »Først med åbningen af Boulevardbanens ene dobbeltsport 1. dec. 1917 kunne Østerbro ophøre med at fungere som endestation for Kystbanen. Samtidig fik den navneforandring til Østerport, hvilket var en mere præcis stedbetegnelse, da bydelsen Østerbro nærmest lå vest og nord for stationen.« Dette modsiges tilsyneladende af en køreplan fra 1927, der er afbildet på side 58 i samme, hvor stationens navn står anført som Østerbro, medmindre navnene måske har været benyttet parallelt i en årrække. --C960657 8. aug 2010, 14:07 (CEST)
thread_title:  Uden overskrift 

message: Jeg mener ikke at der er belæg/kilder for betegnelsen "Københavns Kystbanestation", det virker som em baglænsdigtning ud fra forkortelsen Kk?
Teknisk set har stationen to nabostationer mere, Helgoland og Lersøen, og tidligere Frihavnen, (og banen til Østre Gasværk gik vel også over stationens område?). Måske det kunne være det være en ide at fjerne geografiske forhold fra indledningen og udvide med et par afsnit om disse? /Madglad (diskussion) 28. aug 2019, 10:29 (CEST)
thread_title:  Forbedringer 

message: Artiklen omtaler en nedrivningsplan fra omkring 1960, hvor et højhus skulle opføres på stationens areal
Der er ingen kilde på dette, men er det en som kan findes? Umiddelbart omtales dette projekt kun her, men jeg kunne godt tænke mig et indblik i denne plan, hvis muligt Phillipzu (diskussion) 30. jul. 2022, 11:15 (CEST)
replies: text: Ja det ville jo være meget lettere hvis der var en fodnote fra starten ... Det var i denne redigering af Bruger:Urbandweller at det blev tilføjet. Om brugeren kan husk kilden, er jo ikke sikkert, men nu er han da pinget. Jeg ville gætte på det er en trykt kilde og derfor måske slet ikke optræder på internettet (eller er meget obskurt). — Biscuit‑in‑Chief :-) (skriv til mig – bidrag) 30. jul. 2022, 12:26 (CEST)
replies: text: :Højhuset er nævnt på https://www.dengang.dk/artikler/2202, men ikke med flere oplysninger, end der allerede fremgår af artiklen her. --C960657 (diskussion) 2. aug. 2022, 19:27 (CEST)
replies: text: ::Det nytter næppe at pinge Urbandweller, eftersom brugeren ikke har været aktiv siden januar 2019. Men for at besvare spørgsmålet, så er der en omtale af projektet i S-banen 1934-2009 af Morten Flindt Larsen og John Poulsen, s. 64. Kort fortalt blev planer for et 12-etagers højhus præsenteret i 1957. Udover stationen skulle det bruges til kontorer, restaurant og teknisk museum. Man begyndte forberedelserne med en ombygning af viadukten i 1959, men det blev stoppet året efter, da der var mange protester mod det planlagte højhus. Viadukten blev dog efterfølgende færdiggjort i 1964-1965. I Byens baner fra 1997 af John Poulsen er der en tegning, der viser hvordan højhuset kunne været kommet til at se ud. --Dannebrog Spy (diskussion) 2. aug. 2022, 21:56 (CEST)
thread_title:  Nedrivning